als_Latn dik_Latn sna_Latn
Bojkoti i tifozëve, Nallbani: Vendimi i Halilit për Partizanin, i kuptueshëm
Ditët e fundit debati për stadiumin “Selman Stëmasi” ka qenë në qëndër të vëmëndjes dhe pasi klubet e Tiranës dhe Partizanit gjetën konsensusin me ndërjetësimin e Bashkisë së kryeqytetit që të kuqtë të luajnë në këtë impiant duke provokuar protestën e ashpër të tifozëve të Tiranës. Ish -kapiteni i bardhebluve dhe i Partizanit, Blendi Nallbani, kërkon nga tifozët të mirëkuptojnë Presidentin dhe të jenë në mbështetje të ekipit.
Çështja e stadiumit “Selman Stërmasi” dhe marrëveshja që klubi Tirana gjeti me Partizani me ndërjetësimin e Bashkisë provokoi një protestë të ashpër të tifozëve bardheblu.
Në lidhje me vendimin e Presidentit të Tiranës Halili për t’i hapur dyert e stadiumit të kuqve, ish-kapiteni i bardhebluve dhe gjithashtu i Partizanit, Blendi Nallbani, u shpreh në Ora Neës se duhet kuptuar zgjedhja e Presidentit, pasi është në të mirë të bizneseve të tij dhe për rrjedhojë edhe në të mirë të skuadrës.
Blendi Nallbani: Njerëzit që mbajnë sportin sot janë njerëz me biznese, janë biznesmenë. Në rradhë të parë duhet të shohin biznesin. Halili është një ndërtues i suksesshëm që merret me ndërtim dhe dashje pa dashje nuk mund t’ia thyejë dot urdhrin kryetarit të Bashkisë apo një personi tjetër. Ai sheh biznesin e vet sepse me atë biznes ai mban dhe Tiranën sot.Nuk është puna vetëm tek interesat personale, lidhen shumë gjëra. Fundja fare me lekët e bizneseve të veta mban Tiranën.
Nallbani theksoi gjithashtu se është e domosdoshme që sa më shpejt të gjendet një gjuhë mirëkuptimin mes tifozëve dhe ekipit, pasi kjo është në të mirë të Tiranës
Blendi Nallbani: Besoj se do qetësohen gjakrat sepse nuk është bërë hata e madhe që të thuash se çfarë ka ndodhur.Nuk më pëlqejnë këto gjestet, por ndodhin.
Tifozët e Tiranës kanë njoftuar se do të bojkotojnë ndeshjet e skuadrës derisa të anulohet vendimi për Partizanin dhe të largohet presidenti Refik Halili.
als_Latn als_Latn als_Latn als_Latn als_Latn als_Latn als_Latn als_Latn